lykshuis | SA-News.com
Posts tagged with 'lykshuis'
'n Vermiste lyk, stukkende koelkamers waarin lyke gehou word en personeel wat glo op grond van hul politieke affiliasie aangestel word – dis hoe dinge glo in die Mthatha-patologie-laboratorium in die Oos-Kaap lyk.
Jane Cowley, DA-woordvoerder oor gesondheid in die Oos-Kaap, sê die lyk van 'n jong man het in Januarie spoorloos uit die lykshuis verdwyn en is sedertdien steeds weg.
Na verneem word, is hy in Januarie vermoor, waarna sy gesin sy lyk na die laboratorium vir 'n lykskouing geneem het. Maar die dag toe die gesin die uitslae wou gaan afhaal, het hulle glo met skok verneem dat sy lyk vermis word en dat die lykskouing nooit gedoen is nie.
Ander personeellede is ook hoogs gefrustreerd aangesien aansienlike bedrae weens oortydwerk aan hulle verskuldig is.
"Dit is absoluut verskriklik om te dink dat 'n lyk uit 'n lykshuis kan wegraak," sê Cowley.
Die polisie het blykbaar nog geen vordering gemaak om die lyk op te spoor nie, sê sy.
Sy sê dit is ook 'n skande dat daar ernstige loodgieterprobleme is in die lok
Buite die lykshuis drom desperate groepies familielede saam om te wag vir 'n geliefde se lyk. Sodra die wind draai, tref die stank jou.
'n Man, wat anoniem wil bly, vertel sy broer is Maandag doodgeskiet in Vosloorus en hy het gekom om hom te kom haal. "Ons hoor by die ander families hier daar is lyke wat al twee weke hier binne lê.
"Wat nou gebeur, is jy moet die werkers omkoop om seker te maak jóú geliefde se lyk is volgende . . ."
Twee verskillende begrafnisondernemers, wat om professionele redes en hul gereelde kontak met dié lykshuis ook nie geïdentifiseer wil word nie, vertel aan Rapport die fasiliteit is chaoties.
Een staan saam met 'n pa in rou wat sy dogter se lyk ná twee weke kom haal, en vertel hy wéét as hy nou ingaan, sal sy al "groen" wees.